Screwdriver

Screwdriver (suom. ruuvimeisseli) on vodkasta ja appelsiinimehusta valmistettava drinkki. Se valmistetaan tavallisesti highball-lasiin.

Screwdriver syntyi toisen maailmansodan yhdysvaltalaisten sotilaiden parissa. Sotilailla oli tapana laimentaa votkaa tai jopa sotilaskäyttöön tarkoitettua spriitä appelsiinimehulla. Screwdriveria tehtiin ilmeisesti ensimmäisen kerran vuonna 1943 Turkin Ankarassa olleiden ilmavoimien miehistön parissa. Varmaa ei ole, mistä drinkin nimi juontuu. Joka tapauksessa sotilaiden palatessa kotimaahansa drinkki yleistyi myös Yhdysvalloissa samalla, kun votkasta tuli suosittua. Tuolloin Yhdysvalloissa suositun votkamerkki Smirnoffin mainonnassa  käytettiin usein screwdriveria. Screwdriverin suosio innoitti 1960-luvulla myös muita highball-drinkkejä, kuten Harvey Wallbanger ja Sloe Comfortable Screw.

 Ainesosat 
 4 cl vodkaa
 10 cl appelsiinimehua

 Lähteet 

Luokka:Drinkit